5 Verrassende Geestelike Voordele Van Minder Besittings
Vir ons was die bedoeling met minimalisme om ons finansies te help bestuur. Hier is hoe dit ons geloof gehelp het: Agt jaar gelede het ons gesin meer as 60% van ons besittings verkoop, geskenk, of weggegooi. Ek en my vrou en ons kinders het van klere, meubels, ornamente, kookgereedskap, gereedskap, boeke, speelgoed, enigiets in ons huis wat nie bruikbaar of mooi was nie, ontslae geraak. “In daardie stadium, lank voordat kleiner huise so gewild geraak het, was so ‘n drastiese afskaling ’n totale vreemde idee.
Soos so baie van ons, het ek lang ure gewerk vir ’n salaris wat ons bestee het aan tegnologie, klere, speelgoed, meubels, huisversierings, motors, en hopelik eendag, ‘n groter huis in ‘n mooier omgewing. Ek het nie regtig geglo die doel van die lewe is om besittings te vergaar nie, maar my kalender en tjekboek het ’n ander storie vertel.
Een Saterdagmiddag, toe ek besig was om die motorhuis op te ruim terwyl my vyfjarige seuntjie met sy bal in die agterplaas speel, het ek skielik besef dat dit nie al my besittings was wat my gelukkig gemaak het nie. Dit het my aandag eintlik afgelei van díe einste dinge wat my vreugde verskaf.
Aanvanklik was ons minimalisme bloot ’n praktiese stap om te neem. Ons was moeg daarvan om van die een salaris na die volgende te lewe om ons toenemende aantal besittings te kan bekostig; ons was moeg daarvoor om tyd in te boet wat ons saam met ons kinders kon bestee terwyl ons die deurmekaarspul in die huis moes opruim. Spoedig het die besluit om doelbewus minder te besit, egter ook ’n verrassende invloed op ons geestelike reis gehad. Waar ek voorheen Jesus se lering oor geld en besittings as ’n moeilike oproep tot ’n selfopofferende (selfs vervelige) lewe beskou het, het minder besittings trouens tot ’n beter lewe gelei, een vol vryheid, vreugde en vrede. Ek het begin insien dat Jesus my nie tot ’n vervelige lewe geroep het nie, maar tot ’n oorvloediger lewe.
Hier is ’n paar van die verrassende geestelike voordele wat ek en my gesin ervaar het sedert ons besluit het om minder te besit:
Lees die res van die artikel in die Oktober-uitgawe van JUGI! (2016)